Martina Aitolehti

Martina Aitolehti (synt. "Kortelampi" 16. heinäkuuta 1982 Helsinki) on suomalainen hyvinvointivalmentaja, somevaikuttaja, televisioesiintyjä ja yrittäjä.
Ura.
Malli ja missi.
Aitolehti aloitti mallintyöt 15-vuotiaana hiusmallina julkkiskampaaja Harri Paanasen näytöksessä. Myöhemmin hän liittyi Merja Kupiainen-Groundstroemin perustamaan Fashion Model Agencyyn. 
2000-luvun alussa hän osallistui useisiin missikisoihin. Vuonna 2001 hän voitti Kalenterityttö-kisan ja edusti Suomea Miss Earth -kilpailussa Filippiineillä. Miss Suomi -kisoihin hän osallistui pari vuotta myöhemmin. Aitolehden ystävä Jenni Ahola suositteli hänelle osallistumista vuoden 2004 Miss Hawaiian Tropic -kilpailuun, jonka hän voitti. Sen jälkeen hän edusti Suomea Miss Hawaiian Tropic International -kisassa Las Vegasissa. 
Loppuvuodesta 2004 Aitolehti sai julkisuutta lyhyestä suhteestaan jalkapalloilija Alexei Eremenko nuoremman kanssa. 2000-luvun lopulla Aitolehti perusti Dazzling Ladies-showtanssiryhmän ja kiersi Suomea sen kanssa. Ryhmä oli tarkoitettu vastineeksi miehistä koostuvalle Scandinavian Hunks -ryhmälle. 2010-luvulla Aitolehti osti oikeudet Miss Helsinki -kauneuskilpailuun ja alkoi järjestää sitä. Sittemmin hän myi oikeudet eteenpäin.
Laulaja.
Vuonna 2005 Aitolehti levytti musiikkia Marika Fingerroosin kanssa. Salarakkaat-duo julkaisi singlen ”Salarakas” ja myöhemmin samannimisen studioalbumin. Albumi sisältää cover-versioita tunnetuista suomalaisista iskelmä- ja popkappaleista. Se menestyi kaupallisesti ja oli parhaimmillaan Suomen virallisen listan sijalla 3.
Vuosikymmenen taitteessa Aitolehti teki levytyssopimuksen Universal Musicin kanssa ja julkaisi "Martina"-soololevyn vuonna 2011. Englanninkielistä tanssipoppia sisältävän levyn ensimmäinen single oli ”9 Digits”. Levyn vastaava tuottaja oli Hermanni Kovalainen ja kappaleita sävelsi muiden muassa Jaakko Salovaara. MTV:n viihdeuutisten lukijaraati arvioi Aitolehden laulutaidon välttäväksi, eivätkä hänen soololevynsä saavuttaneet listamenestystä. Levy-yhtiöllä olisi ollut optio useampaan albumiin, mutta sitä ei käytetty.
Syystalvella 2011–2012 Aitolehti osallistui Ylen järjestämään Uuden Musiikin Kilpailuun ”Checkmate”-nimisellä kappaleella. Se pääsi 540 demon joukosta 40 parhaan joukkoon mutta karsiutui ennen finaalia.
Vuonna 2014 Aitolehti levytti Remix-yhtyeen kanssa kappaleen "Sinut tahtoisin luokseni", joka palkittiin sittemmin kultalevyllä. Kyseessä on cover-versio Cutting Crew’n kappaleesta ”I Just Died In Your Arms”.
Aitolehti on myöhemmin muistellut muusikonuraansa: ”Aika äkkiä tuli nämä salarakasjutut. Sit mentiin oikeesti kovaa. Huomenna ollaan tositv-tähtiä, sitten ollaan laulajia, sitten ollaan juontajia. – – Kyllä minä niitä aikoja ihan lämmöllä muistelen, mutta en minä enää laula.”
Liikunnan parissa.
Ennen mallintöiden aloittamista Aitolehti harrasti yleisurheilua, ratsasti ja pelasi koripalloa Torpan Pojat -joukkueessa. Hän on valmistunut kuntosaliohjaaksi vuonna 2006 ja personal traineriksi seuraavana vuonna. Spartan Gear voimavalmentajaksi hän kouluttautui vuosina 2013–2018, kansainvälisen tason hengenpelastajan pätevyyden hän sai vuonna 2014 ja ravintovalmentajaksi hän valmistui vuonna 2019.
2010-luvun puolivälissä Aitolehden päälajiksi tuli triathlon. Hän suoritti ensimmäisen sprinttimatkansa Vantaan Kuusijärven triathlonkilpailuissa. Aitolehteä ja triathlonisti Katariina Laakkosta (os. Ebeling) pyydettiin osallistumaan yhdessä Swiss Epic -maastopyöräkilpailuun. He osallistuivat yhdessä myös cyclocross-kilpailuun Sveitsissä. Siellä hän päätti keskittyä triathloniin ja pyysi valmentajakseen Antti Hagqvistiä. Vuonna 2019 hän sijoittui Irlannissa järjestetyssä täysimittaisessa Iron Man -triathlonkilpailussa omassa ikäryhmässään kuudenneksi. Hän on dokumentoinut valmistautumistaan ja kilpailemistaan esimerkiksi televisio-ohjelmassa "Fitnesspäiväkirja". 
Vuonna 2019 Aitolehti lanseerasi laajensi nimikkotuotesarjaansa urheiluvaatteilla. Aiemmin siihen oli kuulunut muun muassa urheilujuomajauheita ja shakereita. Aitolehden suunnittelemat vaatteet tehtiin yhteistyössä kiinalaisen Yvette-urheiluvälinebrändin kanssa ja niitä myytiin muun muassa Stockmannilla. Seuraavana vuonna Aitolehti toimi Suomen Puma-yhteistyöurheilijana ja -mainoskasvona ja hänen kirjansa "Elämäsi kunnossa" julkaistiin. Se sisältää treeni-, ruoka- ja elämäntapaohjeita ja elämäkerrallista tietoa. Vuoteen 2020 mennessä Aitolehden valmennuksiin oli osallistunut yli 100 000 henkilöä.
Sosiaalisen median vaikuttaja.
Aitolehti on kertonut elämästään sosiaalisessa mediassa, kuten "Idealista"-alustan blogissa ja Instagramissa. Vuonna 2022 hänellä oli Instagram-seuraajaa. Elokuussa 2022 WSOY julkaisi Aitolehden elämäkerran "Martina – taistelija". Loppuvuonna 2024 Aitolehti aloitti "Martina &amp; Esko" -podcastin entisen miehensä kanssa. Aitolehden "Huipulla tuulee" -podcastsarjassa vieraili urheilijoita ja alan asiantuntijoita.
Aitolehti on osallistunut erilaisiin hyväntekeväisyyshankkeisiin, kuten Nenäpäivä-kampanjan varainkeruuseen. Morsiuspukunsa hän huutokauppasi Pelastakaa Lapset ry:n hyväksi. Hän on julkaissut hyväntekeväisyyskalentereita yhteistyössä lastenkotien ja Amnesty Internationalin kanssa.
Televisiossa.
Aitolehden ura televisiossa alkoi vuonna 2006, kun hän juonsi öisin Nelosen "Talk Deitti" -ohjelmaa. Seuraavan vuoden syksyllä hän osallistui Big Brotheriin, ja sitä seuraavana vuonna Suomen "Pelkokerroin"-ohjelmaan. Vuonna 2009 Aitolehden ja hänen puolisonsa Esko Eerikäisen elämästä tehtiin tositelevisiosarja.
Ensimmäisellä tuotantokaudella -sarja seurasi Aitolehden raskautta Toinen kausi, Martina &amp; Esko: Isku Kolumbiaan, kuvasi perheen vierailua Etelä-Amerikkaan, jossa tavattiin Eerikäisen sukulaisia.
Vuonna 2012 Aitolehti osallistui "Viidakon tähtöset-" ja "Neljän tähden illallinen" -sarjoihin. Seuraavana vuonna hänet äänestettiin Nelosen esittämän "Splash!"-uimahyppykilpailun voittajaksi. Hän teki finaalissa 10 metristä 2,5 volttia taittaen. Vuonna 2014 Aitolehti juonsi "Martina ja hengenpelastajat" -sarjaa, jota varten hänen tuli opetella vapaauinti alkeista lähtien. Hän esiintyi myös "Neljän tähden talkoot" -sarjassa. Vuosina 2015–2018 hän näytteli "Salatuissa elämissä" palkkamurhaaja Seireeniä. Vuonna 2017 Aitolehti osallistui Nelosen "Gladiaattorit"-ohjelmaan roolinimenään Pantteri ja seuraavana vuonna "Atlantin yli" -ohjelmaan. Purjehduksella hän oppi, "että kukaan ei latele minulle sääntöjä tai määritä, miten minun pitäisi elämääni elää."
Kesällä ja syksyllä 2020 Aitolehti kuvasi materiaalia Discovery+-kanavan "Iholla"-sarjaan. Tuotantokauteen osallistuivat myös Sara Sieppi, Tuure Boelius ja Leo Stillman. Seuraavan vuoden keväällä ja kesällä hän kuvasi materiaalia kuudennelle kaudelle, jossa olivat mukana Sieppi, Boelius ja Piritta Hagman. "Revenge Body with Martina Aitolehti" -ohjelmaa esitettiin vuonna 2022. Aitolehti toimi Revenge Body with Khloé Kardashian -formaatin suomalaisessa versiossa mentorina, joka tuki päähenkilöitä näiden elämäntapamuutoksissa.
Yksityiselämä.
Aitolehden äiti on puhe- ja draamapedagogi Anne Aitolehti. Isäänsä hän ei ole tavannut. Hänen veljensä on muusikko Joonathan Kettunen, jonka isä Edu Kettunen oli Aitolehden isäpuoli. Aitolehden sisar Stefanie kuoli väkivaltaisesti 22-vuotiaana vuonna 2014.
Aitolehden seurusteluja on käsitelty julkisuudessa. Loppuvuonna 2004 hänellä oli lyhyt suhde jalkapalloilija Alexei Eremenko nuorempaan. Kesällä 2007 hän avioitui Esko Eerikäisen kanssa maistraatissa kolmen kuukauden seurustelun jälkeen. Pariskunnan avioliitto siunattiin elokuussa 2008. Marraskuussa 2009 avioparille syntyi tytär. Avioerohakemuksen he jättivät tammikuussa 2011. Aitolehti oli avoliitossa liikemies Stefan Thermanin kanssa vuosina 2011–2020. Parilla on tytär. Vuonna 2021 Aitolehti seurusteli ex-jääkiekkoilija Hannu Pikkaraisen kanssa. Aitolehti kihlautui australialaisen poikaystävänsä kanssa Malediiveilla maaliskuussa 2024.
Vuonna 2009 Anne-Mari Bergin ja Aitolehden tapaaminen yökerhossa johti siihen, että Berg tuomittiin kunnianloukkauksesta ja Aitolehti pahoinpitelystä. Kesällä 2014 Aitolehti sai tuomion rattijuopumuksesta ja vuonna 2017 pahoinpitelystä. Aitolehti oli käynyt käsiksi Sofia Belórfiin, jolla tuohon aikaan oli suhde Thermaniin. Tammikuussa 2020 Aaitolehti sai päiväsakkoja, joiden syy oli kulkuneuvon kuljettaminen oikeudetta.
Diskografia.
Singlet.
Omat singlet
Vierailevana artistina
Filmografia.
Tosi-tv:ssä.
Vuonna 2009 Aitolehden ja hänen puolisonsa Esko Eerikäisen elämästä tehtiin tositelevisiosarja. 
Hän on ollut mukana myös:
Näyttelijänä.
Aitolehti näytteli "Salatuissa elämissä" palkkamurhaaja Seireeniä vuosina 2015, 2016 ja 2018.